Metro gaan voort met eis oor skade aan infrastruktuur | Netwerk24
Gesin pleit vir inligting ná man (20) se skietdood in Philippi
Die gesin van 'n man wat Woensdag in Philippi doodgeskiet is, soek antwoorde en het 'n pleidooi aan ooggetuies gerig om met inligting oor die voorval na vore te kom.
Meeste huisrooftogte, kapings en verkragting in Gauteng
Die lewe van die Hebler-gesin van Vanderbijlpark het op 2 Februarie vanjaar onherroeplik verander.
Plaasmisdaad hou net aan styg
Die misdaadstatistieke vir landelike gebiede wys dat plaasmoorde en -aanvalle in die laaste kwartaal van die afgelope boekjaar skerp toegeneem het vergeleke met die vorige twee jaar.
Powell lees Blitse leviete voor
Ná die Blitsbokke se onverwagse nederlaag Vrydag teen die naasbestes het Neil Powell, dié span se afrigter, 'n tydige waarskuwing gerig aan spelers wat hoop om dié span in die toekoms te verteenwoordig.
Beukes-hulle uitoorlê spanmaats
Ná byna drie uur in die saal het Matthys Beukes en Gert Heyns Vrydag nog genoeg woema in hul bene gehad vir 'n naelrit na die eindstreep.
Turkse Grand Prix weens beperkings afgelas
Die Formule Een Grand Prix wat op 13 Junie in Turkye sou plaasvind, is Vrydag afgelas nadat dié land op die Britse regering se 'rooi lys' geplaas is.
Enigiemand wat met hennep wil boer of dit wil inspan in vervaardiging, kan solank hul sake in orde kry, want permitte hiervoor sal teen Oktober beskikbaar wees.
Coetzee se 'Life and Times of Michael K' kom na Baxter
Teaterliefhebbers moet 7 tot 19 Junie in rooi merk op hul kalender. Die Baxter in Rondebosch bied dan die wêreldpremière van 'Life and Times of Michael K' aan.
Sangeres gaan minister Maandag vra om te bedank
Die kunstenaars wat oor noodfinansiering 60 dae 'n sitstaking in die Nasionale Kunsteraad se kantore gehou het, het hul volgende teiken in hul visier.
KYK: Voorsmakie van 'Friends'-reünie
Mense wat al lank uitsien na die reünie-program van die gewilde reeks 'Friends' sal dit eindelik op 27 Mei kan sien.
Metro gaan voort met eis oor skade aan infrastruktuur
Deur Jana Breytenbach 12 April 2021 16:14
Die Kaapstad-metroraad gaan voort met 'n siviele eis van R1,4 miljoen teen die EFF en die drukgroep Gatvol Capetonians nadat skade aan sy infrastruktuur aangerig is.
Die burgemeester, Dan Plato, sê in 'n verklaring die twee groepe is glo verantwoordelik vir die skade wat in protesoptogte aangerig is en moet vir die herstelwerk betaal.
Plato sê die beskadiging van infrastruktuur is nie 'n aanvaarbare manier van betoog nie.
Die voorruit van 'n brandweervoertuig is in 'n protesoptog in Brackenfell beskadig. Foto: Gallo Images
"In Suid-Afrika moet ons die streep trek as die wet oortree word en daarom gaan ons hierdie groepe vir die skade van R1,4 miljoen aanspreeklik hou."
Volgens Plato is 'n dagvaarding op 29 Maart aan Gatvol Capetonians beteken vir skade van sowat R1,3 miljoen toe die hoofroetes na Kaapstad gedurende die protesoptogte in Augustus 2019 versper is.
In die eis voer die metro aan dat die drukgroep se optrede roekeloos, verkeerd en onwettig was deur ander aan te hits om die verkeer op die paaie tot stilstand te dwing, terwyl hulle ook die Wet op die Regulering van Byeenkomste oortree het.
Volgens Plato het die drukgroep glo nie kennis gegee van die optog nie en ook nie mense aangewys om te verseker dat dit vreedsaam verloop nie.
Vullisdromme en padtekens wat in Brackenfell aan die brand gesteek is. Foto: Gallo Images
Volgens die eis is infrastruktuur in Grassy Park (R311 760), Atlantis (R336 946), Mitchells Plain (R50 000), Kensington (R50 000), Kommetjie in Ocean View (R361 953), Milky Way in Ocean View (R170 000), Delft (R11 909), die Kaapse middestad (R10 000) en die Bo-Kaap (R1 867) beskadig.
Die stadsraad het ook 'n aparte brief aan die EFF gestuur vir skade van R87 312 waarvoor hy hom aanspreeklik hou nadat daar op 20 November verlede jaar 'n protesoptrede in Brackenfell was.
Volgens die metroraad het die party glo nie die regulasies waaroor die partye ooreengekom het, gehoorsaam nie en ook 'n bevel van die hooggeregshof in Kaapstad geminag.
Verkeersligte op verskeie kruisings is beskadig, 'n brand is op 'n stuk grond gestig en voertuie, waaronder 'n brandweerwa, is beskadig.
Die EFF het 21 dae om hierdie bedrag by die metroraad se bankrekening te betaal en sal gedagvaar word indien hy versuim om dit te doen, lui die verklaring.
Een van die verkeersligte in Brackenfell wat beskadig is. Foto: Gallo Images
Fadiel Adams, hoof van Gatvol Capetonians, sê hulle het die verklaring van die metroraad gesien, maar nog geen dagvaarding ontvang nie.
Volgens hom is dit "tipiese gedrag van die metroraad" en is dit interessant dat die beweerde skade wat twee jaar gelede aangerig is dae voor die munisipale tussenverkiesing betaal moet word.
Adams sê hy win regsadvies in oor die bewerings teen die drukgroep en dat die saak teengestaan sal word.
"Ons neem die dagvaarding nie ernstig op nie, want hulle het ons strafregtelik probeer vervolg en dit het nie gewerk nie, nou wil hulle hierdie roete probeer. Daar is geen bewyse nie," sê Adams.
Wandile Kasibe, 'n woordvoerder van die EFF, sê die party gaan nie in hierdie stadium kommentaar lewer nie.